Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2756

(2) Az Európai Közösséget létrehozó szerződés, az Európai Szén- és Acélközösséget létrehozó szerződés, valamint az Európai Atomenergia-közösséget létrehozó szerződés által az Európai Parlamentre, a Tanácsra, a Bizottságra, a Bíróságra, illetve és a Számvevőszékre ruházott hatásköröket az említett szerződésekben és az ebben a cikkben foglalt feltételek szerint az egységes intézmények gyakorolják. Az Európai Közösséget létrehozó szerződés és az Európai Atomenergia-közösséget létrehozó szerződés által a Gazdasági és Szociális Bizottságra ruházott feladatokat egy egységes bizottság látja el az említett szerződésekben foglalt feltételek szerint. Erre a bizottságra az Európai Közösséget létrehozó szerződés 193. és 197. cikkét kell alkalmazni.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes